Beurtkrag reeds van Dinsdagoggend toegepasArgieffoto “Eskom kondig met spyt aan dat fase 2-beurtkrag van 06:00 tot 22:00 vandag toegepas sal word. Beurtkrag is ’n noodsaaklike maatreël om die kragnetwerk te beskerm,” het die kragvoorsiener gesê. Volgens Eskom is die kragnetwerk onder druk en kan enige verandering daartoe lei dat ’n ander fase beurtkrag op kort kennisgewing toegepas word. “Eskom vra opreg om verskoning vir die ongerief.” Gebruikers wat hul elektrisiteit direk van Eskom ontvang, kan die beurtkragskedule hier sien. Gebruikers wat deur hul munisipaliteit elektrisiteit ontvang, moet die betrokke munisipaliteit se webwerf besoek.